Hrvatska obrtnička komora u suradnji s partnerima organizira nagradni natječaj u obliku TikTok izazova s ciljem promocije obrtničkih zanimanja za vezane obrte.

Izazov traje od 12. travnja do 11. svibnja 2022. u podne (12:00 po srednjoeuropskom vremenu).

**PRAVILA TIKTOK IZAZOVA**

**1.       PRIREĐIVAČ NAGRADNOG NATJEČAJA**

Priređivač nagradnog natječaja je HOK (dalje u tekstu: Organizator), adresa: Ilica 49/II, p.p.166, 10 000 Zagreb, OIB: 96583527575.

Ovaj nagradni natječaj ni na koji način nije sponzoriran ili promoviran od strane TikToka, niti je povezan s TikTokom.

**2.       SVRHA NAGRADNOG NATJEČAJA**

Ostvarivanje promocije vezanih obrta. Popis vezanih obrta uključuje sljedeća zanimanja:

1. Alatničar
2. Autoelektričar
3. Autolakirer
4. Autolimar
5. Automehaničar
6. Automehatroničar
7. Bravar
8. Brodski mehaničar
9. Dimnjačar
10. Elektroinstalater
11. Elektromehaničar
12. Elektroničar-mehaničar
13. Fasader
14. Fotograf
15. Frizer
16. Galanterist
17. Glazbalar za trzalačka glazbala
18. Glazbalar za gudačka glazbala
19. Graditelj drvenih brodova
20. Graditelj metalnih brodova
21. Graditelj orgulja
22. Graditelj plastičnih plovila
23. Instalater grijanja i klimatizacije
24. Instalater kućnih instalacija
25. Kemijski čistač
26. Klesar
27. Klobučar
28. Konobar
29. Kotlar
30. Kovač
31. Kozmetičar
32. Krojač
33. Krovopokrivač
34. Krznar
35. Kuhar
36. Limar
37. Ljevač
38. Mehaničar poljoprivredne mehanizacije
39. Mesar
40. Mljekar
41. Obućar
42. Pećar
43. Pediker
44. Pekar
45. Pismoslikar
46. Plinoinstalater
47. Precizni mehaničar
48. Prodavač
49. Puškar
50. Slastičar
51. Soboslikar-ličilac
52. Staklar
53. Stolar
54. Strojobravar
55. Tapetar
56. Tesar
57. Tokar
58. Urar
59. Vodoinstalater
60. Zidar
61. Zlatar

**3.       TRAJANJE NAGRADNOG NATJEČAJA**

Nagradni natječaj traje od 11. travnja do 11 svibnja 2022. u podne (12:00).

**4.       PRAVO SUDJELOVANJA U NAGRADNOM NATJEČAJU**

Pravo sudjelovanja u nagradnom natječaju imaju građani Republike Hrvatske od 15 do 30 godina koji imaju prebivalište ili boravište na teritoriju Republike Hrvatske na dan zaključenja nagradnog natječaja, pod uvjetom da posjeduju TikTok profil. Maloljetnici imaju pravo sudjelovati u nagradnom natječaju u skladu s primjenjivim propisima Republike Hrvatske. **Za sudjelovanje maloljetne osobe suglasnost mora dati roditelj ili drugi zakonski zastupnik maloljetne osobe i potpisanu suglasnost dostaviti na e-mail** [publicrelations@hok.hr](mailto:publicrelations@hok.hr).

**Obrazac suglasnosti nalazi na** [**www.hok.hr**](http://www.hok.hr)uz objavu „Pokaži da si #majstorsvojestruke, uključi se u nagradni natječaj i osvoji vrijedne nagrade “

Prema zakonu maloljetnici mogu biti dobitnici nagrada i primiti osvojenu nagradu prema zakonom propisanim uvjetima, tj. ako su skrbnici maloljetnog dobitnika prihvatili nagradu, time su izrazili suglasnost s ovim Pravilima te je u ime maloljetnika i preuzimaju.

Pravo sudjelovanja u nagradnom natječaju nemaju:

* zaposlenici Organizatora i/ili članovi njihovih užih obitelji (roditelji, supružnik, djeca, sestre i braća)
* osobe koje su izravno uključene u pripremu natječaja i proglašenje pobjednika
* sve ostale osobe koje imaju pristup podacima vezanim uz natječaj, kao ni članovi njihovih užih obitelji

**5.       KAKO SUDJELOVATI U NAGRADNOM NATJEČAJU**

**Sudionici trebaju snimiti video film s prikazom zanimanja vezanog obrta** (popis pod točkom 1.) **za koji se obrazuju ili zanimanja koje obavljaju i objaviti ga na svom TikTok profilu.**

**Pri objavi je potrebno navesti sljedeće hashtagove:**

#majstorsvojestruke #hepopskrba #CroatiaOsiguranje

#pevex #metrohr [#paket24](https://www.facebook.com/hashtag/paket24?__eep__=6&__cft__%5b0%5d=AZUbeTbg3TcFJ2Wm6ZXzAcMQwVqvXNR5JXfaYJQJ7wN4BshvZ1eC5CpM1iVnyquoTfG-C3rPipI8bbEwtA2GJbp7PCWv0tlRGPSCxr2TBA3seMSm5VIwKtoZz9lUWna7r5PxB40fSh-IYwqSMOEl6c9O&__tn__=*NK-R)

Sadržaji koji su neadekvatni (uvredljivog su sadržaja, ne odgovaraju temi nagradnog natječaja, i sl.) bit će isključeni iz nagradnog natječaja.

**6.       DISKVALIFIKACIJA**

Organizator zadržava pravo u bilo kojem trenutku diskvalificirati Sudionika, za vrijeme trajanja natječaja:

1. ako poslane prijave nisu u skladu s definiranim smjernicama natječaja;
2. ako Sudionik pošalje sadržaj na koji nema pravo korištenja;
3. ako se utvrdi da je povrijeđeno pravo osobnosti trećih neovlaštenom objavom podataka;
4. ako Sudionik prekrši Pravila ili ostavi netočne osobne podatke prilikom davanja suglasnosti;
5. ako se Sudionik koristi lažnim profilima kako bi sudjelovao u natječaju;
6. ako vlasnik ili vlasnici odabranih opisa ne dostave potpune osobne podatke i adresu nakon kontaktiranja od strane Organizatora, a radi dodjeljivanja nagrade, u roku 24 sata;
7. iz nekog drugog razloga za koji Organizator procijeni da utječe na pravednost natjecanja.

Svi Sudionici koji su diskvalificirani po odredbama točaka 1. - 7. neće biti posebno obaviješteni o svojoj diskvalifikaciji.

**7.       FOND NAGRADA**

Nagrade su sljedeće:

1. **Romobil električni XIAOMI** Mi PRO 2 Mercedes AMG Petronas F1 Team Edition (4.999,00), poklon bon Metro 500 kn, poklon paket HEP-a u vrijednosti 400 kn, 200 kn poklon bon za internetsku trgovinu Žuti klik, jednogodišnja polica osiguranja od nezgode kod Croatia Osiguranja vrijednosti do 100 kuna
2. Darovna kartica Pevex 500 kn, Poklon bon Metro 500 kn, poklon paket HEP-a u vrijednosti 400 kuna, 200 kn poklon bon za internetsku trgovinu Žuti klik, jednogodišnja polica osiguranja od nezgode kod Croatia Osiguranja vrijednosti do 100 kuna
3. Poklon bon Metro 500 kn, darovna kartica Pevex 200 kn, poklon paket HEP-a u vrijednosti 400 kn, 200 kn poklon bon za internetsku trgovinu Žuti klik, jednogodišnja polica osiguranja od nezgode kod Croatia Osiguranja vrijednosti do 100 kuna
4. Poklon bon Metro 500 kn, darovna kartica Pevex 200 kn, HEP zvučnik u vrijednosti 100 kuna, 200 kn poklon bon za internetsku trgovinu Žuti klik, jednogodišnja polica osiguranja od nezgode kod Croatia Osiguranja vrijednosti do 100 kuna
5. Poklon bon Metro 500 kn, 200 kn poklon bon za internetsku trgovinu Žuti klik, jednogodišnja polica osiguranja od nezgode kod Croatia Osiguranja vrijednosti do 100 kuna, HEP zvučnik do 100 kuna
6. Poklon bon Metro 500 kn, 200 kn poklon bon za internetsku trgovinu Žuti klik, jednogodišnja polica osiguranja od nezgode kod Croatia Osiguranja vrijednosti do 100 kuna, HEP zvučnik vrijednosti do100 kuna
7. Poklon bon Metro 500 kn, 200 kn poklon bon za internetsku trgovinu Žuti klik, jednogodišnja polica osiguranja od nezgode kod Croatia Osiguranja vrijednosti do 100 kuna, HEP zvučnik vrijednosti do 100 kuna
8. Poklon bon Metro 500 kn, 200 kn poklon bon za internetsku trgovinu Žuti klik, jednogodišnja polica osiguranja od nezgode kod Croatia Osiguranja vrijednosti do 100 kuna, HEP zvučnik vrijednosti do 100 kuna
9. Poklon bon Metro 500 kn, 200 kn poklon bon za internetsku trgovinu Žuti klik, jednogodišnja polica osiguranja od nezgode kod Croatia Osiguranja vrijednosti do 100 kuna, HEP zvučnik vrijednosti do 100 kuna
10. Poklon bon Metro 500 kn, 200 kn poklon bon za internetsku trgovinu Žuti klik, jednogodišnja polica osiguranja od nezgode kod Croatia Osiguranja vrijednosti do 100 kuna, HEP zvučnik vrijednosti do 100 kuna

Sudionici koji sudjeluju u Nagradnom natječaju nemaju pravo zahtijevati drugačije nagrade ili u većim količinama od onih koje su navedene u ovim Pravilima. Nagrade se ne mogu zamijeniti za novac, druge proizvode ili usluge.

**8.       ODABIR I OBJAVA DOBITNIKA NAGRADNOG NATJEČAJA**

Tročlana komisija Hrvatske obrtničke komore 11. svibnja 2022. u 12:00 sati pregledava broj lajkova prijavljenih videa.

Deset videa s najvećem brojem lajkova osvajaju nagrade.

Imena dobitnika bit će objavljena na web i Facebook stranici Organizatora, kao i službenom TikTok profilu Organizatora u **petak 13. svibnja do 16:00 sati.**

Nagrađeni mogu biti samo Sudionici koji su sudjelovali u natječaju i koji su ostvarili uvjete navedene u člancima 2., 4. i 5.

**9.       UVJETI POD KOJIMA SE NAGRADNI NATJEČAJ MOŽE PREKINUTI**

Nagradni natječaj može biti prekinut ili izmijenjen u bilo kojem trenutku prema odluci Organizatora bez posebnog obrazloženja.

U slučaju prekida Sudionici će biti obaviješteni putem HOK Facebook stranice i HOK TikTok profila.

**10.   NAČIN NA KOJI SUDIONICI NAGRADNOG NATJEČAJA PREUZIMAJU NAGRADE**

Dobitnici će biti obaviješteni o nagradi putem HOK službene web i Facebook stranice, kao i HOK TikTok profila, s pozivom da uz vlastitu pisanu privolu dostave svoje podatke u roku od 24 sata od objave dobitnika. Poslani podaci će isključivo biti korišteni za provjeru dobi i potrebe preuzimanja nagrade te će biti pohranjeni u skladu s GDPR regulativom.

HOK prilikom dostave podataka vrši dodatnu provjeru udovoljavanja uvjetima natječaja te u slučaju neudovoljavanja propisanim uvjetima natječaja odabire sljedeći video s najvećim brojem lajkova te u skladu s time korigira listu nagrada.

Koje Vaše osobne podatke obrađujemo?

1.1.1.     Obrađujemo osobne podatke koje ste nam dali prilikom prijave na nagradni natječaj odnosno tijekom nagradnog natječaja odnosno podatke koje ste nam dali kako bismo Vam predali nagradu:

1.1.1.1. Vaše identifikacijske podatke

Primjerice ime i prezime, prebivalište, broj osobne iskaznice/putovnice

1.1.1.2. Vaše kontakt podatke

Primjerice e-adresa te telefon

1.1.1.3. Podatke o Vašoj prijavi te sudjelovanju u nagradnom natječaju

1.2.        U koju svrhu obrađujemo Vaše osobne podatke?

1.2.1.     Vaše osobne podatke obrađujemo u sljedeće svrhe:

1.2.1.1. Kako bismo Vam omogućili sudjelovanje u nagradnom natječaju. U tom slučaju, osnova za obradu Vaših osobnih podataka je naš legitimni interes jer postupamo po Vašem zahtjevu da sudjelujete u nagradnom natječaju;

1.2.1.2. Kako bismo ispunili svoje zakonske dužnosti u svrhu poštivanja odgovarajućih zakona te u svrhu suradnje sa službama i javnim tijelima. U tom slučaju, osnova za obradu Vaših osobnih podataka je ispunjenje naše zakonske dužnosti;

1.2.1.3. Kako bismo zaštitili svoje opravdane interese (primjerice kada je to nužno za provođenje sigurnosnih mjera). U tom slučaju, osnova za obradu Vaših osobnih podataka je naš legitimni interes.

Ako Organizator ne uspije ostvariti kontakt s dobitnicima u roku od 24 sata od objave dobitnika, nagradu neće moći realizirati.

**11.   PUBLICITET**

Sudjelovanjem u ovom nagradnom natječaju svi korisnici koji ostave svoje filmove na HOK TikTok profilu suglasni su da Organizator te objave trajno zadrži na službenom profilu te da ih može koristiti za vlastite promotivne svrhe, u kampanjama, bez posebne naknade, vremenski neograničeno.

Prihvaćanjem ovih Pravila, Sudionik pristaje biti obaviješten marketinškim porukama (uključujući e-mail, banner i komunikaciju na društvenim mrežama) o tijeku ovog natječaja, kao i o drugim informacijama iz ponude HOK-a.

Korisnik se u svakom trenutku može odjaviti s liste primatelja e-mail poruka, pismenim zahtjevom na e-mail [publicrelations@hok.hr](mailto:publicrelations@hok.hr)

**12.   PRAVILA**

Pravila nagradnog natječaja bit će objavljena na HOK internetskoj stranici [www.hok.hr](http://www.hok.hr).

Organizator zadržava pravo izmjene Pravila u bilo kojem trenutku te će izmijenjena Pravila biti objavljena na navedenoj stranici.

**13.   ODGOVORNOSTI**

Organizator ne preuzima odgovornosti za:

* bilo koje posljedice koje su nastale kao rezultat zloupotrebe sadržaja od strane Sudionika i zloupotrebe sustava pri funkcioniranju natjecanja na štetu Sudionika ili treće osobe;
* (ne)funkcioniranje Interneta i TikToka i posljedice (ne)funkcioniranja bez obzira na razlog (ne)funkcioniranja;
* ukoliko sadržaj kreiran od strane Sudionika krši prava, patente ili zaštićene žigove trećih osoba Organizator ima pravo takve sadržaje ukloniti bez obrazloženja;
* Organizator također ima pravo bez obrazloženja ukloniti sve sadržaje koji predstavljaju diskriminaciju, pogrdni sadržaj i vrijeđanje na rasnoj, vjerskoj ili bilo kojoj drugoj osnovi po vlastitoj prosudbi.